ΚΑΝΟΝΙΣΜΟΣ ( ΕΟΚ ) αριθ . 4153/88 ΤΟΥ ΣΥΜΒΟΥΛΙΟΥ της 19ης Δεκεμβρίου 1988 για το άνοιγμα και τον τρόπο διαχείρισης κοινοτικών δασμολογικών ποσοστώσεων για κινέζικες κράμβες, σαλάτες "iceberg", γλυκοπιπεριές ή πιπεριές και αποφλοιωμένες τομάτες καταγωγής Ισραήλ ( 1988 )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας :

ότι το τέταρτο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του Ισραήλ ( 1) προβλέπει, στα άρθρα 1 και 2, το άνοιγμα κοινοτικών δασμολογικών ποσοστώσεων για την εισαγωγή στην Κοινότητα :

- 450 τόνων κινέζικων κραμβών του κωδικού ΣΟ ex 0704 90 90,

- 250 τόνων σαλατών "iceberg" του κωδικού ΣΟ ex 0705 11 10,

- 7 400 τόνων γλυκοπιπεριών ή πιπεριών του κωδικού ΣΟ 0709 60 10,

- 2 800 τόνων αποφλοιωμένων τοματών του κωδικού ΣΟ 2002 10 00,

καταγωγής Ισραήλ - ότι, μέσα στα όρια αυτών των ποσοστώσεων, οι τελωνειακοί δασμοί καταργούνται προοδευτικά στη διάρκεια των δασμολογικών ποσοστώσεων με ρυθμούς ίδιους με τους προβλεπόμενους από τα άρθρα 75, 243 και 268 της πράξης προσχώρησης - ότι, για το έτος 1988, οι δασμοί στο πλαίσιο των ποσοστώσεων ανέρχονται στο 72,7 % των δασμών που ισχύουν για τις κινέζικες κράμβες, τις γλυκοπιπεριές ή τις πιπεριές, στο 70 % των δασμών που ισχύουν για τις σαλάτες "iceberg" και στο 62,5 % των δασμών που ισχύουν για τις αποφλοιωμένες τομάτες - ότι, ωστόσο, ο κανονισμός ( ΕΟΚ ) αριθ . 4162/87 του Συμβουλίου της 21ης Δεκεμβρίου 1987 για τον καθορισμό του καθεστώτος που εφαρμόζεται στις συναλλαγές της Ισπανίας και της Πορτογαλίας με το Ισραήλ και για την τροποποίηση των κανονισμών ( ΕΟΚ ) αριθ . 449/86 και ( ΕΟΚ ) αριθ . 2573/87 ( 2 ) προβλέπει ότι αυτά τα κράτη μέλη αναστέλλουν, μέχρι τις 31 Δεκεμβρίου 1989 και μέχρι τις 31 Δεκεμβρίου 1990 αντίστοιχα, την εφαρμογή του προτιμησιακού καθεστώτος για τα προϊόντα του τομέα των φρούτων και λαχανικών που υπάγονται στον κανονισμό ( ΕΟΚ ) αριθ. 1035/72 ( 3 )- ότι, κατά συνέπεια, οι διατάξεις του παρόντος κανονισμού σχετικά με τις δασμολογικές ποσοστώσεις που προβλέπονται για τις κινέζικες κράμβες, τις σαλάτες "iceberg" και τις γλυκοπιπεριές ή τις πιπεριές, ισχύουν μόνο στην Κοινότητα με τη σύνθεσή της στις 31 Δεκεμβρίου 1985 - ότι πρέπει, λοιπόν, να ανοιχτούν οι εν λόγω κοινοτικές δασμολογικές ποσοστώσεις για το χρονικό διάστημα από 1ης μέχρι 31 Δεκεμβρίου 1988, μέχρι τις ποσότητες οι οποίες δυνάμει της ρήτρας prorata temporis του εν λόγω πρωτοκόλλου ανέρχονται για την περίοδο αυτή στις ποσότητες που αναφέρονται στο άρθρο 1 - ότι πρέπει να εξασφαλιστούν, ιδίως, η επί ίσοις όροις και συνεχής πρόσβαση όλων των εισαγωγέων της Κοινότητας στην εν λόγω ποσόστωση και η αδιάλειπτη εφαρμογή των συντελεστών που προβλέπονται για την ποσόστωση αυτή σε όλες τις εισαγωγές του εν λόγω προϊόντος σε όλα τα κράτη μέλη μέχρι την εξάντληση της ποσόστωσης - ότι, στην παρούσα περίπτωση, δεν πρέπει να προβλεφθεί κατανομή μεταξύ των κρατών μελών, με την επιφύλαξη της ανάληψης από την ποσόστωση των ποσοτήτων που αντιστοιχούν στις ανάγκες τους, σύμφωνα με τους όρους και τη διαδικασία που προβλέπεται στο άρθρο 2 - ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία πρέπει, ιδίως, να μπορεί να παρακολουθεί το βαθμό εξάντλησης της ποσόστωσης και ενημερώνει σχετικά τα κράτη μέλη - ότι, αν η ποσόστωση χρησιμοποιηθεί σχεδόν ολοσχερώς κατά τη διάρκεια της ποσοστωτικής περιόδου, είναι απαραίτητο τα κράτη μέλη να επιστρέφουν στην ποσόστωση αυτή το σύνολο των αναλήψεων που πραγματοποίησαν και τις οποίες δεν έχουν χρησιμοποιήσει, και τούτο προκειμένου να αποφεύγεται ένα τμήμα της κοινοτικής δασμολογικής ποσόστωσης να παραμένει αχρησιμοποίητο σε ένα κράτος μέλος ενώ θα μπορούσε να χρησιμοποιηθεί σε άλλα - ότι, δεδομένου ότι το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Μπενελούξ, κάθε ενέργεια σχετικά με τη διαχείριση των μεριδίων που αναλαμβάνει η οικονομική αυτή ένωση μπορεί να διεξάγεται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Από την 1η έως τις 31 Δεκεμβρίου 1988, ο δασμός που ισχύει κατά την εισαγωγή στην Κοινότητα των προϊόντων καταγωγής Ισραήλ που περιγράφονται στη συνέχεια αναστέλλεται στο ύψος και μέσα στα όρια των κοινοτικών δασμολογικών ποσοστώσεων που αναφέρονται στον ακόλουθο πίνακα :

Αύξων αριθμός Κωδικός ΣΟ Περιγραφή εμπορευμάτων Ύψος ποσόστωσης ( τόνοι ) Δασμοί ποσόστωσης (%) Εφαρμόζεται στην 09.1311 ex 0704 90 90 Κινέζικες κράμβες 225 10,9 Κοινότητα με τη σύνθεσή της στις 31 . 12 . 1985 09.1313 ex 0705 11 90 Σαλάτες "iceberg" ( Lactuca sativa L, ποικιλία capitala L .) 125 9,1 Min 1,1 Ecu/100 kg/br Κοινότητα με τη σύνθεσή της στις 31 . 12 . 1985 09.1303 ex 0709 60 10 Γλυκοπιπεριές ή πιπεριές 616 4,5 Κοινότητα με τη σύνθεσή της στις 31 . 12 . 1985 09.1307 ex 2002 10 00 Αποφλοιωμένες τομάτες 233 11,2 Κοινότητα με τη σύνθεσή της στις 31 . 12 . 1985 Μέσα στα όρια της δασμολογικής ποσόστωσης για τις αποφλοιωμένες τομάτες, η Ισπανία και Πορτογαλία εφαρμόζουν δασμούς υπολογιζόμενους σύμφωνα με τον κανονισμό ( ΕΟΚ ) αριθ . 4162/87 .

Άρθρο 2 1 . Αν ένας εισαγωγέας πρόκειται σύντομα να πραγματοποιήσει εισαγωγές των εν λόγω προϊόντων σε κράτος μέλος και ζητεί να του παραχωρηθεί, στο κράτος αυτό, το ευεργέτημα των ποσοστώσεων, το ενδιαφερόμενο κράτος μέλος αντλεί, με σχετική κοινοποίηση προς την Επιτροπή, ποσότητα που αντιστοιχεί στις ανάγκες του, στο μέτρο που το διαθέσιμο υπόλοιπο των ποσοστώσεων το επιτρέπει .

2 . Με την επιφύλαξη του άρθρου 3, οι αναλήψεις που πραγματοποιούνται κατ' εφαρμογή της παραγράφου 1 ισχύουν μέχρι το τέλος της περιόδου των ποσοστώσεων .

Άρθρο 3 1 . Μόλις μια ποσόστωση, όπως ορίζεται στο άρθρο 1 εξαντληθεί μέχρι το 80 % τουλάχιστον, η Επιτροπή το γνωστοποιεί στα κράτη μέλη .

2. Στην περίπτωση αυτή, η Επιτροπή γνωστοποιεί επίσης στα κράτη μέλη την ημερομηνία από την οποία θα πρέπει να αρχίσουν να γίνονται οι αναλήψεις από την ποσόστωση, σύμφωνα με τις ακόλουθες διατάξεις :

αν ένας εισαγωγέας υποβάλλει σ' ένα κράτος μέλος διασάφηση θέσης σε ελεύθερη κυκλοφορία η οποία περιλαμβάνει αίτηση υπαγωγής στο ευεργέτημα του προτιμησιακού καθεστώτος, για ένα προϊόν που αναφέρεται στον παρόντα κανονισμό, και η διασάφηση αυτή γίνει δεκτή από τις τελωνειακές αρχές, το ενδιαφερόμενο κράτος μέλος αντλεί από την ποσόστωση ποσότητα που αντιστοιχεί στις ανάγκες αυτές, αφού απευθύνει σχετική κοινοποίηση στην Επιτροπή - Οι αιτήσεις ανάληψης με τη μνεία της ημερομηνίας αποδοχής της εν λόγω διασάφησης πρέπει να διαβιβάζονται στην Επιτροπή χωρίς καθυστέρηση .

Το δικαίωμα των αναλήψεων παρέχεται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του ενδιαφερόμενου κράτους μέλους, στο μέτρο που το διαθέσιμο υπόλοιπο το επιτρέπει .

Αν ένα κράτος μέλος δεν χρησιμοποιήσει τις ποσότητες που άντλησε, τις επιστρέφει, μόλις τούτο καταστεί δυνατόν, στην ποσόστωση .

Αν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η απονομή γίνεται ανάλογα με τις αιτήσεις . Η Επιτροπή ενημερώνει τα κράτη μέλη με τον ίδιο τρόπο .

3 . Μέσα σε προθεσμία που ορίζει η Επιτροπή και η οποία αρχίζει από την ημερομηνία που αναφέρεται στην παράγραφο 2 πρώτο εδάφιο, τα κράτη μέλη υποχρεούνται να επιστρέφουν στις ποσότητες των ποσοστώσεων το σύνολο των αναλήψεων τις οποίες δεν έχουν χρησιμοποιήσει μέχρι την ημερομηνία αυτή, κατά την έννοια του άρθρου 4 παράγραφοι 3 και 4 .

Άρθρο 4 1 . Τα κράτη μέλη θεσπίζουν κάθε χρήσιμη διάταξη ώστε οι αναλήψεις που πραγματοποιούν κατ' εφαρμογή του άρθρου 2 παράγραφος 1 να καθιστούν δυνατό τον χωρίς διακοπή καταλογισμό στα συσσωρευμένα τους μερίδια των κοινοτικών ποσοστώσεων .

2 . Κάθε κράτος μέλος εγγυάται στους εισαγωγείς του εν λόγω προϊόντος την ελεύθερη πρόσβαση στις ποσοστώσεις, εφόσον το διαθέσιμο υπόλοιπο των ποσοστώσεων το επιτρέπει .

3 . Τα κράτη μέλη προβαίνουν στον καταλογισμό των εισαγωγών των εν λόγω προϊόντων στις αναλήψεις τους, με το ρυθμό που τα προϊόντα προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία .

4 . Ο βαθμός εξάντλησης των ποσοστώσεων διαπιστώνεται με βάση τις εισαγωγές που καταλογίζονται σύμφωνα με τους όρους της παραγράφου 3 .

Άρθρο 5 Τα κράτη μέλη ενημερώνουν την Επιτροπή, μετά από αίτηση της, για τις εισαγωγές των σχετικών προϊόντων που καταλογίστηκαν πράγματι στις ποσοστώσεις .

Άρθρο 6 Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού .

Άρθρο 7 Ο παρών κανονισμός αρχίζει να ισχύει την 1η Δεκεμβρίου 1988 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 19 Δεκεμβρίου 1988 .

Για το Συμβούλιο Ο Πρόεδρος Θ . ΠΑΓΚΑΛΟΣ ( 1 ) ΕΕ αριθ . L 327 της 30 . 11 . 1988, σ . 36 .

( 2 ) ΕΕ αριθ . L 396 της 31 . 12 . 1987, σ . 1 .

( 3 ) ΕΕ αριθ . L 118 της 20 . 5 . 1972, σ . 1 .